Številka:4300-7/2023-11

Datum:

Zadeva: Odgovori na vprašanja

**JAVNI RAZPIS ZA PRIDOBITEV SREDSTEV ZA VKLJUČEVANJE DIPLOMANTOV V DELO NA RAZVOJNIH PROJEKTIH PODJETIJ NA OBMEJNIH PROBLEMSKIH OBMOČJIH**

|  |  |  |
| --- | --- | --- |
|  | Vprašanje  | Odgovor |
| 1. | Ali se za diplomante po tem javnem razpisu štejejo posamezniki oziroma diplomanti, ki so zaključili višješolsko strokovno izobraževanje? | Da, če so izpolnjeni vsi navedeni pogoji za diplomante po tem javnem razpisu. |
| 2. | Ali je javni zavod, ki ima sedež izven obmejnega problemskega območja, pooblastilo za delovanje pa ima izdano za obmejno problemsko območje, na katerem ima tudi več notranjeorganizacijskih enot ter na katerem ima sedež tudi Občina kot (so)ustanoviteljica, upravičen prijavitelj?  | Do nepovratnih sredstev niso upravičeni vlagatelji, ki so v javni lasti. |
| 3. | Naše podjetje se nahaja v  OPO območju in bi zaposlili diplomantko ki sicer ne živi na omejenem območju a bi njeno delo vsaj v več kot 50% dela predstavljalo delo na tem območju.Zakaj?Sedež podjetja je v Kočevju, kandidatka pa je iz Maribora tako, da bi se poleg dela v Kočevju morala voziti tudi v naše druge poslovne enote, ki pa niso v OPO območju (Koper, Nova Gorica, Kranj, Ljubljana, Velenje, Celje, Maribor, Murska sobota, Ptuj in Novo mesto.Ali smo upravičeni do subvencije? | Odvisno od vsebine projekta. |
| 4. | 1. Ali je v vlogi potrebno navesti ime bodočega zaposlenega diplomanta, ali zadostuje, da prijavitelj v vlogi navede naziv DM, pogoje za zasedbo DM in opis nalog (Tabela št. 1)? | Da. V vlogi je potrebno navesti ime bodočega zaposlenega diplomanta. |
| 2.Ali lahko podjetje po oddaji vloge 1.9. začne z izbirnim postopkom, ki bo trajal 60 dni, kandidata pa nato zaposli okvirno 1.12.2023? Upravičeni stroški se bi nato začeli z decembrom 2023. | Ne, izbirni postopek se mora izvesti pred prijavo. Preverjanje Izpolnjevanja pogojev za upravičenost projekta se izvaja pri pregledu prispele vloge in takrat se bo tudi preverilo ali prijavljen diplomant izpolnjuje pogoje po tem javnem razpisu. |
| 3.V razpisni dokumentaciji je naveden pogoj, da mora biti diplomant zaposlen v podjetju najmanj 1x toliko časa, kolikor je zanj prijavitelj prejemal subvencijo. Kakšna je posledica, če diplomant pred iztekom te dobe sam da odpoved (na kar prijavitelj nima vpliva)?  | Odgovornost za izbiro kandidata je na prijavitelju (prijavitelj ima vpliv na to kako zanesljivega diplomanta bo izbral). V kolikor upravičenec ne bo izpolnil svoje pogodbene obveznosti glede zaposlitve diplomanta še za najmanj 1x toliko časa, kolikor časa je zanj prejemal nepovratna sredstva, bo prejeta sredstva skupaj s pripadajočimi obrestmi moral vrniti. |
| 4.Ali se lahko na razpis kot diplomanta prijavi direktorja in lastnika podjetja, ki v podjetju ni zaposlen in je od zaključka pridobitve magistrskega naziva minilo manj kot dve leti?  | Motiv za zaposlitev mora biti skladen s predmetom in ciljem javnega razpisa, zgolj želja po pridobitvi nepovratnih sredstev ni dovolj. Prav tako pa tudi prezaposlitve niso dovoljene po tem javnem razpisu. |
| 5. | Zanima nas, ali lahko izberemo diplomanta, ki ni slovenski državljan, je pa diplomiral v Sloveniji in tudi prebiva v Sloveniji? Če da, so tu kakšni dodatni pogoji? | Ne, ker to ni v skladu s cilji javnega razpisa. |
| 6. | Podjetje želi zaposliti že izbranega kandidata, vendar do 1.9. še ne bo magistriral. Ali lahko podjetje vlogo na drugi rok (15.2.2023) odda takoj, ko bo oseba izpolnjevala pogoje?  | Podjetje se lahko prijavi na drugi rok (do 15. 2. 2024 ). |
| Kandidat bo končal šolanje v mesecu oktobru, vlogo z vsemi prilogami bi oddali do 1.9., kandidata po oddaji vloge zaposlimo in takrat tudi začne z izvajanjem projekta. Je to z vidika razpisnih pogojev izvedljivo? Na ta način bo kandidat prišel do zaposlitve prej kot šele v letu 2024.  | Ne. Kandidat v času prijave ne bo izpolnjeval pogojev iz točke 2.1.3. razpisne dokumentacije. |
| 7. | Potencialni kandidat zaključuje visokošolski študijski program strojništva in imamo okoli plače, ki bi mu jo ponudili eno vprašanje.Ali lahko zaposleni diplomant prejme višjo plačo kot je 1.470,00 EUR II bruto? | Lahko. |
| 8. | Ali smo upravičeni do sredstev tem razpisu tudi če smo kandidata za nedoločen čas že zaposlili v mesecu oktobru in smo zanj s pomočjo programa Hitrejši vstop mladih na trg dela ki ga je razpisal Zavod za zaposlovanje, že pridobili pravico do 18 mesečnih subvencij v višini 300 €- skupaj 5400 €.Subvencijo oz nepovratna sredstva bi nam v tem primeru ustrezno znižali, da skupna višina ne bi presegala max dovoljene subvencije. | Ne, niste upravičeni do sredstev na tem javnem razpisu. Motiv za zaposlitev mora biti skladen s predmetom in ciljem javnega razpisa, zgolj želja po pridobitvi nepovratnih sredstev ni dovolj. Za prijavo na ta javni razpis morajo biti izpolnjeni v razpisni dokumentaciji navedeni pogoji za projekt in diplomante.  |
| 9. | Imela bi vprašanje v povezavi z razpisom za vključevanje diplomantov v delo. Ali lahko uveljavljamo sredstva za že zaposlenega kandidata. Kandidat se je zaposlil 14.02.2022 za določen čas. Z 01.01.2024 je sklenil pogodbo za nedoločen čas. Razvojni projekt bi se začel nekje proti koncu meseca februarja. | Za že zaposlenega diplomanta ne morete uveljavljati sredstva po tem javnem razpisu. |
| 10. | Je pogoj, da oseba diplomira oz magistrira do 15.2, ali se v razpis šteje tudi datum po trem, recimo 15.5.2023Oziroma, bo 3. rok? | Diplomant, ki bi ga prijavili na ta javni razpis mora izpolnjevati pogoj ob prijavi na javni razpis (15.2.).Javni razpis ima samo dve odpiranji. |